Βρυξέλλες, 29.12.2004

COM(2004) 841 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ, ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΣΤΗΝ ΕΥΡΩΠΑΪΚΗ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ ΚΑΙ ΣΤΗΝ ΕΠΙΤΡΟΠΗ ΠΕΡΙΦΕΡΕΙΩΝ

Σχέδιο δράσης για την εφαρμογή του νομοθετικού πλαισίου για τις ηλεκτρονικές δημόσιες συμβάσεις {SEC(2004)1639}

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ, ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΣΤΗΝ ΕΥΡΩΠΑΪΚΗ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ ΚΑΙ ΣΤΗΝ ΕΠΙΤΡΟΠΗ ΠΕΡΙΦΕΡΕΙΩΝ

Σχέδιο δράσης για την εφαρμογή του νομοθετικού πλαισίου για τις ηλεκτρονικές δημόσιες συμβάσεις

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή………………………………………………………………..…………... 3

2. Στόχοι και δράση….…………………………………………………..……………...4

2.1. Εξασφάλιση μιας λειτουργικής εσωτερικής αγοράς ηλεκτρονικών δημόσιων συμβάσεων ………………………………………………………..…………………..……...4

2.2. Επίτευξη μεγαλύτερης αποτελεσματικότητας στις δημόσιες συμβάσεις, βελτίωση της διακυβέρνησης και της ανταγωνιστικότητας………………………………………………………………………………………………...8

2.3. Εργασίες για τη δημιουργία ενός διεθνούς πλαισίου για τις ηλεκτρονικές δημόσιες συμβάσεις …………………………………………………………………………….……..11

3. Υλοποίηση και παρακολούθηση του σχεδίου δράσης για τις δημόσιες συμβάσεις……………………………………………………………….…………………...12

1. ΕΙΣΑΓΩΓΗ

Η παρούσα ανακοίνωση προτείνει ένα σχέδιο δράσης για την εφαρμογή του νέου νομοθετικού πλαισίου για τις ηλεκτρονικές δημόσιες συμβάσεις, το οποίο θεσπίστηκε τον Απρίλιο του 2004 ως μέρος του νομοθετικού πακέτου των οδηγιών για τις δημόσιες συμβάσεις, 2004/18/ΕΚ και 2004/17/ΕΚ. Οι οδηγίες αυτές παρέχουν ένα συνεκτικό πλαίσιο για τη διεξαγωγή των δημόσιων συμβάσεων ηλεκτρονικά, κατά τρόπο ανοιχτό, διαφανή και χωρίς διακρίσεις, καθορίζουν κανόνες για την ηλεκτρονική υποβολή προσφορών καθώς και τους όρους για σύγχρονες τεχνικές αγοράς που βασίζονται σε ηλεκτρονικά μέσα επικοινωνίας.

Εάν γενικευθούν οι επιγραμμικές δημόσιες συμβάσεις, μπορεί να εξοικονομηθεί έως και 5% των δαπανών για τις κυβερνήσεις και έως και 50% - 80% του κόστους συναλλαγής, τόσο για τους αγοραστές όσο και για τους προμηθευτές. Αν και είναι δύσκολο να ποσοτικοποιηθούν τα οφέλη όσον αφορά τον ανταγωνισμό και την αποτελεσματικότητα για το σύνολο της ΕΕ, ο μεγαλύτερος ανταγωνισμός και η αποτελεσματικότητα στις αγορές δημόσιων συμβάσεων μπορεί να επιδράσει – άμεσα και έμμεσα – σε όλη την οικονομία και να διαδραματίσει σημαντικό ρόλο στην επίτευξη των στόχων της Λισσαβώνας.

Ωστόσο, η μη ορθή εισαγωγή των ηλεκτρονικών δημόσιων συμβάσεων εμπεριέχει σοβαρούς κινδύνους για τον κατακερματισμό της αγοράς. Τα νομικά, τεχνικά και οργανωτικά εμπόδια που μπορεί να προκύψουν από τις δημόσιες συμβάσεις επί γραμμής αποτελούν μια από τις μεγαλύτερες προκλήσεις για τους αρμόδιους για τη χάραξη πολιτικής.

Οι διαβουλεύσεις που πραγματοποίησε η Επιτροπή στο πλαίσιο της αξιολόγησης αντικτύπου[1] επιβεβαιώνουν την ανάγκη για ένα σχέδιο δράσης. Τα κράτη μέλη, οι υποψήφιες χώρες και οι επιχειρήσεις είναι πλέον σε θέση να συμμετάσχουν σε αυτό. Με βάση τις υφιστάμενες προσπάθειες για τον εκσυγχρονισμό των ευρωπαϊκών αγορών δημόσιων συμβάσεων, και για να καταστούν οι αγορές αυτές πιο ανοιχτές και πιο ανταγωνιστικές, η Επιτροπή προτείνει τη λήψη μέτρων σε τρεις άξονες:

- Εξασφάλιση μιας λειτουργικής εσωτερικής αγοράς κατά την ηλεκτρονική διεξαγωγή των δημόσιων συμβάσεων·

- Επίτευξη μεγαλύτερης αποτελεσματικότητας στις δημόσιες συμβάσεις και βελτίωση της διακυβέρνησης·

- Ανάπτυξη προσπαθειών για την επίτευξη ενός διεθνούς πλαισίου για τις ηλεκτρονικές δημόσιες συμβάσεις.

2. ΣΤΟΧΟΙ ΚΑΙ ΔΡΑΣΗ

2.1. Εξασφάλιση μιας λειτουργικής εσωτερικής αγοράς ηλεκτρονικών δημόσιων συμβάσεων

2.1.1. Ορθή και έγκαιρη εφαρμογή του νομοθετικού πλαισίου

Τα κράτη μέλη πρέπει να εφαρμόσουν το νέο νομοθετικό πλαίσιο έως τις 31 Ιανουαρίου 2006, όμως δεν μπορούν να αποκλειστούν διολισθήσεις. Η έγκαιρη θέσπιση των νέων διατάξεων για τις ηλεκτρονικές δημόσιες συμβάσεις είναι ουσιαστικής σημασίας για την αποφυγή εμποδίων και στεβλώσεων όσον αφορά τον ανταγωνισμό. Είναι επίσης πολύ σημαντική για την ταχεία ανάπτυξη και την αποτελεσματική χρήση των ηλεκτρονικών δημόσιων συμβάσεων από τους οικονομικούς παράγοντες. Τα κράτη μέλη πρέπει να καταβάλουν κάθε προσπάθεια για να συμμορφωθούν με την προθεσμία που θέτει η οδηγία.

Η λανθασμένη ή αποκλίνουσα ερμηνεία των νέων κανόνων μπορεί να δημιουργήσει εμπόδια στο διασυνοριακό εμπόριο και να οδηγήσει τελικά στον κατακερματισμό της αγοράς. Η Επιτροπή θα παρακολουθεί στενά τη μεταφορά της οδηγίας και θα ενθαρρύνει τις ανταλλαγές με τα κράτη μέλη στη φάση σχεδιασμού, έτσι ώστε να διευκολύνει την κατανόηση του νομικού πλαισίου. Θα εκδώσει ένα ερμηνευτικό έγγραφο σχετικά με τις νομικές απαιτήσεις για τις ηλεκτρονικές δημόσιες συμβάσεις. Ταυτόχρονα, θα είναι διαθέσιμοι βοηθοί κατάρτισης που θα προσομοιώνουν το νέο ηλεκτρονικό περιβάλλον για να υποστηριχθούν οι δημόσιες υπηρεσίες και οι επιχειρήσεις.

1ο τρίμηνο του 2005 Η Επιτροπή εκδίδει ένα ερμηνευτικό έγγραφο για τους νέους κανόνες σχετικά με τις ηλεκτρονικές δημόσιες συμβάσεις 1ο τρίμηνο του 2005 Η Επιτροπή διαθέτει επί γραμμής βοηθούς κατάρτισης που επιτρέπουν στις αναθέτουσες αρχές και στους οικονομικούς παράγοντες να εξοικειωθούν με τις νέες διατάξεις και τα εργαλεία των ηλεκτρονικών δημόσιων συμβάσεων 2005 Η Επιτροπή παρέχει κατάλληλη υποστήριξη στα κράτη μέλη για τη μεταφορά των νέων νομικών διατάξεων |

- 2.1.2. Ολοκλήρωση του νομοθετικού πλαισίου με τα κατάλληλα βασικά εργαλεία

Το 90% του συνόλου των προκηρύξεων που αποστέλλονται προς δημοσίευση στην TED[2] είναι ακόμη σε έντυπη μορφή. Τα υποδείγματα εντύπων που καθορίζονται από την οδηγία 2001/78/ΕΚ βελτίωσαν κάπως την κατάσταση. Ωστόσο, η επεξεργασία τους έχει ακόμη υψηλό κόστος, δημιουργεί καθυστερήσεις στη δημοσίευση και αυξάνει τον κίνδυνο λαθών.

Οι νέες οδηγίες δεν προβλέπουν ένα πλήρως ηλεκτρονικό σύστημα κοινοποίησης. Αυτό δεν θα ήταν εφικτό βραχυπρόθεσμα, δεδομένων των διαφορετικών επιπέδων ανάπτυξης και διείσδυσης των ηλεκτρονικών μέσων στα κράτη μέλη. Αντίθετα, επιλέχθηκε μια σταδιακή προσέγγιση. Η Επιτροπή θα εκδώσει στις αρχές του 2005 έναν κανονισμό για τα υποδείγματα εντύπων, προσαρμόζοντας τα υφιστάμενα έντυπα στα στοιχεία που θεσπίζονται από τις νέες οδηγίες, όπως οι ηλεκτρονικές δημοπρασίες, τα δυναμικά συστήματα αγορών και τα χαρακτηριστικά αγοραστή. Έως το τέλος του 2006, η Επιτροπή θα προτείνει μια νέα γενιά διαρθρωμένων ηλεκτρονικών υποδειγμάτων εντύπων για να μπορεί να γίνεται ηλεκτρονικά η συλλογή, η επεξεργασία και η διάδοση όλων των προκηρύξεων δημοσίων συμβάσεων που καλύπτονται από τις οδηγίες. Αυτή η νέα γενιά θα διευκολύνει την αυτόματη παραγωγή συνόψεων σε όλες τις επίσημες γλώσσες και θα επιτρέπει την εύκολη ενσωμάτωση σε όλα τα λειτουργικά συστήματα ηλεκτρονικών δημόσιων συμβάσεων. Θα εξεταστεί η δημιουργία ενός ηλεκτρονικού καταλόγου με δημόσιους αγοραστές της ΕΕ.

Οι νέες οδηγίες καθιστούν υποχρεωτική τη χρήση του κοινού λεξιλογίου για τις δημόσιες συμβάσεις (CPV), που θεσπίστηκε με τον κανονισμό 2195/2002/ΕΚ. Οι ηλεκτρονικές δημόσιες συμβάσεις δημιουργούν νέες δυνατότητες χρήσης του CPV, όπως η διάρθρωση και η ανάλυση δαπανών δημόσιων συμβάσεων ή η συλλογή στατιστικών. Η αναθεώρηση του CPV βρίσκεται σε εξέλιξη, ώστε να προσαρμοστεί προς χρήση σε ένα πλήρως ηλεκτρονικό περιβάλλον. Για το σκοπό αυτό ξεκίνησε μια μελέτη στην οποία θα κληθούν να συμμετάσχουν ενεργά τα κράτη μέλη και τα ενδιαφερόμενα μέρη. Με την επιτυχή της ολοκλήρωση θα συμβάλλει στην ανάπτυξη ενός παγκόσμιου κύρους διεθνούς προτύπου ταξινόμησης για τις συμβάσεις δημόσιων προμηθειών.

Στις αρχές του 2005 Η Επιτροπή θα εκδώσει νέα υποδείγματα εντύπων λαμβάνοντας υπόψη τις νέες διαδικασίες και τη χρήση ηλεκτρονικών μέσων επικοινωνίας. Στις αρχές του 2006 Η Επιτροπή θα υποβάλει προτάσεις για την αναθεώρηση του κοινού λεξιλογίου για τις δημόσιες συμβάσεις με βάση τα αποτελέσματα της μελέτης επισκόπησης που βρίσκεται σε εξέλιξη Έως το τέλος του 2006 η Επιτροπή θα υποβάλει σχέδιο για ένα πλήρως ηλεκτρονικό σύστημα συλλογής και δημοσίευσης των προκηρύξεων δημοσίων συμβάσεων στο TED Έως το τέλος του 2007 τα κράτη μέλη εφαρμόζουν τα πλήρως ηλεκτρονικά συστήματα σε εθνικό επίπεδο, συμπεριλαμβανομένων των κατάλληλων εργαλείων για την αυτοματοποιημένη συλλογή και δημοσίευση στο TED. |

- 2.1.3. Εξάλειψη/ πρόληψη εμποδίων για την ηλεκτρονική διεξαγωγή των διαδικασιών δημοσίων συμβάσεων

Τα εμπόδια που φοβούνται περισσότερο οι επιχειρήσεις στη διασυνοριακή υποβολή προσφορών είναι ο ακατάλληλος σχεδιασμός των συστημάτων υποβολής προσφορών και τα ασύμβατα πρότυπα πληροφορικής. Η ποικιλία και η ασυμβατότητα τεχνικών λύσεων μπορεί να περιορίσει την πρόσβαση των προμηθευτών σε ηλεκτρονικά συστήματα δημοσίων συμβάσεων ή να αποθαρρύνει τη συμμετοχή τους λόγω πρόσθετων δυσκολιών ή αυξημένου κόστους. Τα εμπόδια μπορεί να αφορούν λειτουργικά αλλά και τεχνικά χαρακτηριστικά.

Κατά τη διαδικασία σύναψης δημοσίων συμβάσεων επί γραμμής, τα κράτη μέλη πρέπει σε όλες τις φάσεις να καθοδηγούνται από τη βασική ιδέα ότι τα μέσα επικοινωνίας και τα εργαλεία που χρησιμοποιούνται στα ηλεκτρονικά συστήματα δημοσίων συμβάσεων δεν δημιουργούν διακρίσεις, είναι γενικά διαθέσιμα και διαλειτουργικά και σε καμία περίπτωση δεν περιορίζουν την πρόσβαση των οικονομικών παραγόντων στη διαδικασία υποβολής προσφορών.

Για την πρόληψη της εμφάνισης ηλεκτρονικών εμποδίων, τα κράτη μέλη πρέπει, κατά το σχεδιασμό της νομοθεσίας και των ηλεκτρονικών συστημάτων δημοσίων συμβάσεων, να χρησιμοποιήσουν τα αποτελέσματα της ανάλυσης της Επιτροπής σχετικά με τις λειτουργικές προδιαγραφές στο πλαίσιο του IDA[3]. Τα αποτελέσματα του σχεδίου θα επικυρωθούν από την Επιτροπή και τα κράτη μέλη υπό το πρίσμα του ερμηνευτικού εγγράφου που θα εκδώσει η Επιτροπή το 2005.

Για την ανάπτυξη εμπιστοσύνης στην ηλεκτρονική διαδικασία δημοσίων συμβάσεων, πρέπει να προωθηθεί η ανάπτυξη συστημάτων πιστοποίησης της συμμόρφωσης. Η Επιτροπή συνιστά θερμά στα κράτη μέλη, σύμφωνα με τις οδηγίες, τη θέσπιση ή τη συντήρηση εθελοντικών συστημάτων πιστοποίησης για να εξασφαλίζεται η συμμόρφωση των συστημάτων ηλεκτρονικών δημόσιων συμβάσεων με τις απαιτήσεις των οδηγιών. Κρίνεται σκόπιμη η δημιουργία ενός ευρωπαϊκού συστήματος που θα αξιοποιεί και θα ενσωματώνει τα εθνικά συστήματα, έτσι ώστε να εξασφαλίζεται η ομαλή λειτουργία της εσωτερικής αγοράς. Η Επιτροπή και τα κράτη μέλη πρέπει να εξετάσουν μέσω μιας μελέτης σκοπιμότητας την ανάπτυξη ενός παρόμοιου συστήματος TRUST ( T ransparent R eliable U nhindered S ecure T endering – Διαφανής. Αξιόπιστη, Ανεμπόδιστη, Ασφαλής Υποβολή προσφορών), με βάση λειτουργικές προδιαγραφές.

Ορισμένα οριζόντια προβλήματα τείνουν επίσης να επηρεάσουν αρνητικά τη λειτουργία της εσωτερικής αγοράς και την εφαρμογή των ηλεκτρονικών δημόσιων συμβάσεων. Δυνητικές δυσκολίες αφορούν τη χρήση προηγμένων ηλεκτρονικών υπογραφών, ιδίως υπογραφών που βασίζονται σε αναγνωρισμένο πιστοποιητικό και δημιουργούνται από διάταξη ασφαλούς δημιουργίας υπογραφών (στη συνέχεια «αναγνωρισμένες υπογραφές»).

Οι νέες οδηγίες δεν ορίζουν ποιος τύπος ηλεκτρονικής υπογραφής πρέπει να χρησιμοποιείται στην ηλεκτρονική υποβολή προσφορών. Επομένως, τα κράτη μέλη – που έχουν διαφορετικές νομικές έννοιες υπογραφής – μπορούν να επιλέξουν το επίπεδο που απαιτούν σε συμφωνία με την οδηγία για τις ηλεκτρονικές υπογραφές 1999/93/ΕΚ. Ωστόσο, οι οδηγίες υποχρεώνουν πρακτικά κάθε αγοραστή του δημοσίου στην ΕΕ να αναγνωρίζει, να λαμβάνει και να επεξεργάζεται τις προσφορές που υποβάλλονται, εάν απαιτείται, με αναγνωρισμένη υπογραφή καθώς και τα συνοδευτικά τους πιστοποιητικά ανεξάρτητα από την προέλευσή τους στην ΕΕ ή τα τεχνικά τους χαρακτηριστικά, ακόμη και αν περιέχουν έγγραφα διαφορετικής προέλευσης (π.χ. από κοινοπραξία προμηθευτών) και ενδεχομένως φέρουν υπογραφές διαφορετικών επιπέδων από διαφορετικές πηγές (δηλαδή από διαφορετικές εθνικές αρχές).

Κατ’ αυτόν τον τρόπο, οι ηλεκτρονικές δημόσιες συμβάσεις αποτελούν τον πρώτο τομέα στον οποίο οι επιχειρήσεις χρησιμοποιούν αναγνωρισμένες υπογραφές σε συναλλαγές με δημόσιες αρχές σε ένα κράτος μέλος άλλο από αυτό στο οποίο εδρεύουν. Οι υφιστάμενες σημαντικές διαφορές ανάμεσα σε αναγνωρισμένες υπογραφές όπως απαιτούνται από ορισμένα κράτη μέλη αποτελούν λοιπόν λόγο σημαντικής ανησυχίας. Τα προβλήματα διαλειτουργικότητας που εντοπίστηκαν, παρά την ύπαρξη προτύπων[4], και η έλλειψη μιας ώριμης ευρωπαϊκής αγοράς για αυτό το είδος υπογραφών αποτελούν ένα πραγματικό και ενδεχομένως επίμονο εμπόδιο στις διασυνοριακές ηλεκτρονικές δημόσιες συμβάσεις[5].

Το 2002, στο πλαίσιο του προγράμματος IDA, τέθηκε σε εφαρμογή ένα σχέδιο με τίτλο «Bridge/Gateway CA» με αντικείμενο την αναγνώριση και την πίστη ηλεκτρονικών πιστοποιητικών που εκδίδονται από διαφορετικές αρχές πιστοποίησης (CA), στο πλαίσιο της ανταλλαγής ασφαλών ηλεκτρονικών μηνυμάτων και υπογραφών μεταξύ διαφόρων εθνικών διοικητικών υπηρεσιών. Τα αποτελέσματα του σχεδίου «Bridge/Gateway CA Pilot», συμπεριλαμβανομένων συστάσεων για τεχνικά, οργανωτικά και λειτουργικά θέματα παρόμοιων λειτουργικών συστημάτων, αναμένεται να είναι διαθέσιμα στα μέσα του 2005. Αναμένεται ωστόσο ότι η επίλυση κάποιων θεμάτων που αφορούν τις ηλεκτρονικές δημόσιες συμβάσεις δεν θα επαρκεί για την επίλυση των προβλημάτων που περιγράφηκαν προηγούμενα πριν από την προθεσμία του 2006. Με βάση τις υφιστάμενες προσπάθειες, τα κράτη μέλη και η Επιτροπή, συνεκτιμώντας τις απόψεις της βιομηχανίας, πρέπει να εργαστούν από κοινού σε ένα επιχειρησιακό σχέδιο για την ταχεία εξεύρεση μιας λύσης που θα βασίζεται στην αρχή της αμοιβαίας αναγνώρισης. Στη φάση αυτή, η Επιτροπή προκρίνει μια λύση για τη δοκιμή και την προώθηση επιλογών που θα διευκολύνουν τη διασυνοριακή χρήση αναγνωρισμένων υπογραφών. Κάθε λύση που εντοπίζεται θα πρέπει να μπορεί εύκολα να γενικευθεί και σε άλλους τομείς δραστηριοτήτων. Στο μεταξύ, η Επιτροπή συνιστά στα κράτη μέλη να εξετάσουν κάθε ενδεικνυόμενο μεταβατικό μέτρο, όπως η επιβεβαίωση σε έντυπη μορφή για υποψήφιους των οποίων η ηλεκτρονική υπογραφή δεν αντιστοιχεί στη ζητούμενη.

Η έλλειψη γενικευμένων και διαλειτουργικών εργαλείων για την ηλεκτρονική υποβολή παραγγελίας και τιμολόγησης στην εσωτερική αγορά δημιουργεί επίσης εμπόδια στην ίση συμμετοχή των προμηθευτών στις διασυνοριακές δημόσιες συμβάσεις. Προς το παρόν, αυτές οι μορφές συναλλαγών χρησιμοποιούνται ελάχιστα στην πράξη και μόνο σε προαιρετική βάση. Η Επιτροπή θα συνεχίσει να παρακολουθεί την κατάσταση, ενώ θα αναζητούνται λύσεις στο πλαίσιο των δραστηριοτήτων τυποποίησης που αναλαμβάνονται σε επίπεδο ΕΕ.

Το 2005 τα κράτη μέλη και η Επιτροπή δοκιμάζουν, επεξεργάζονται και επικυρώνουν τα αποτελέσματα των κοινών λειτουργικών προδιαγραφών του IDA για τα συστήματα ηλεκτρονικών δημόσιων συμβάσεων, με βάση τη μελέτη του IDA για τις κοινές λειτουργικές προδιαγραφές του 2004 Αρχές του 2006 τα κράτη μέλη εξετάζουν κατά πόσον όλα τα επιχειρησιακά συστήματα ηλεκτρονικών δημόσιων συμβάσεων έχουν προσαρμοστεί στις προδιαγραφές των οδηγιών Έως τα μέσα του 2005 τα κράτη μέλη θεσπίζουν εθνικά συστήματα πιστοποίησης για την πιστοποίηση της συμμόρφωσης των ηλεκτρονικών συστημάτων υποβολής προσφορών με το νομικό πλαίσιο Έως τα τέλη του 2005 τα κράτη μέλη και η Επιτροπή εξετάζουν, μέσω μιας μελέτης εφαρμοσιμότητας, το ενδεχόμενο θέσπισης ενός ευρωπαϊκού συστήματος πιστοποίησης της συμμόρφωσης Το 2005-2006 η Επιτροπή προτείνει την ανάληψη δράσης στο πλαίσιο του προγράμματος IDABC για να βοηθήσει τα κράτη μέλη να συντονίσουν την εφαρμογή της χρήσης προηγμένων ηλεκτρονικών υπογραφών για την επίλυση διαλειτουργικών προβλημάτων[6] Έως τις 31 Ιανουαρίου 2006 τα κράτη μέλη εφαρμόζουν, εφόσον χρειάζεται, με εθνικό νόμο, διαλειτουργικές αναγνωρισμένες ηλεκτρονικές υπογραφές. |

- 2.1.4. Εντοπισμός και επίλυση διαλειτουργικών προβλημάτων κατά την πάροδο του χρόνου

Με βάση τα προαναφερθέντα, είναι σαφές ότι εξακολουθούν να υπάρχουν ή μπορεί να προκύψουν διαλειτουργικά προβλήματα. Ορισμένα έχουν ήδη εντοπιστεί και έχουν αναληφθεί ήδη κατάλληλες ενέργειες· άλλα πρέπει ακόμη να εντοπιστούν μέσω της ανάλυσης σχετικά με τις διεπιχειρησιακές ανάγκες στις ηλεκτρονικές δημόσιες συμβάσεις, η οποία διεξάγεται από το CEN/ISSS[7]. Ωστόσο, η διαλειτουργικότητα πρέπει πάντοτε να αποτελεί θέμα προβληματισμού. Οι τεχνικές και επιχειρησιακές εξελίξεις καθιστούν αναγκαία τη συνεχή αναθεώρηση και τη βελτίωση των υφιστάμενων συστημάτων που καλύπτουν όλες τις φάσεις του κύκλου αγορών. Τα πρότυπα στον τομέα αυτό καθορίζονται από την αγορά. Πρέπει επίσης να λαμβάνονται υπόψη τα αποτελέσματα από σχέδια Ε&ΤΑ στον τομέα της ηλεκτρονικής διακυβέρνησης. Οι κυβερνήσεις πρέπει να ακολουθούν διαλειτουργικές λύσεις και να εργάζονται επάνω σε αυτές, μέσα από το διάλογο μεταξύ των διαφόρων μερών που εμπλέκονται είτε σε εθνικό είτε σε ευρωπαϊκό επίπεδο, και να παρακολουθούν τις εξελίξεις στο ηλεκτρονικό εμπόριο μεταξύ επιχειρήσεων (B2B) ώστε να αποφευχθεί ο διαχωρισμός των αγορών ιδιωτικών και δημόσιων συμβάσεων προμηθειών.

Η Επιτροπή θα συνεχίσει να παρακολουθεί την κατάσταση όσον αφορά την ανάδυση διαλειτουργικών προβλημάτων στην εσωτερική αγορά και στο διεθνές εμπόριο και, εφόσον ενδείκνυται, θα εξετάσει την έκδοση εντολών τυποποίησης. Θα ήταν καλό να συνεχιστούν οι τρέχουσες εργασίες στο πλαίσιο του εργαστηρίου για τις ηλεκτρονικές δημόσιες συμβάσεις του IDA καθώς επίσης και η παρακολούθηση των εξελίξεων, ώστε να υπάρξει ανταλλαγή πληροφοριών σχετικά με τεχνικές προδιαγραφές και ορθές πρακτικές.

Έως το 1ο τρίμηνο του 2005 το CEN/ISSS ολοκληρώνει την ανάλυση ελλείψεων σχετικά με τις διαλειτουργικές ανάγκες για την αποτελεσματικότητα των ηλεκτρονικών δημόσιων συμβάσεων 2005-2007 η Επιτροπή προτείνει τη συνέχιση των δραστηριοτήτων για τις ηλεκτρονικές δημόσιες συμβάσεις στο πλαίσιο του προγράμματος IDABC για την ανταλλαγή και τη συζήτηση θεμάτων διαλειτουργικότητας και την παρακολούθηση των εξελίξεων στα κράτη μέλη 2005-2007 η Επιτροπή και τα κράτη μέλη προωθούν δραστηριότητες τυποποίησης σε ευρωπαϊκό επίπεδο και έρχονται σε επαφή με διεθνείς φορείς τυποποίησης |

- 2.2. Επίτευξη μεγαλύτερης αποτελεσματικότητας στις δημόσιες συμβάσεις, βελτίωση της διακυβέρνησης και της ανταγωνιστικότητας

2.2.1. Αύξηση της αποτελεσματικότητας των δημόσιων συμβάσεων και βελτίωση της διακυβέρνησης

Οι επί γραμμής προμήθειες του δημόσιου τομέα απαιτούν νομικές, θεσμικές και οργανωτικές αλλαγές σε πολλά επίπεδα. Τα κράτη μέλη πρέπει να αποφασίσουν σχετικά με το είδος και το πεδίο των αγορών που θα γίνονται ηλεκτρονικά, για τις πολιτικές που πρέπει να εφαρμοστούν, τα συστήματα και τα εργαλεία που θα χρησιμοποιούνται και το επίπεδο των δημόσιων υπηρεσιών που θα εμπλέκονται. Οι κίνδυνοι αποτυχίας δεν είναι αμελητέοι. Για το λόγο αυτό είναι σημαντικός ο σχεδιασμός και η παρακολούθηση αυτών των προσπαθειών.

Η μεγαλύτερη αποτελεσματικότητα θα εξαρτηθεί από το βαθμό της αυτοματοποίησης στον τομέα των δημοσίων συμβάσεων συνολικά, αν και η σταδιακή ανάπτυξη των ηλεκτρονικών δημόσιων συμβάσεων αναμένεται ότι θα μεγιστοποιήσει τα οφέλη τόσο για το δημόσιο όσο και για τον ιδιωτικό τομέα. Η Επιτροπή καλεί όλα τα κράτη μέλη να μεταφέρουν εκτενώς στο εθνικό δίκαιο όλες τις πτυχές του νομοθετικού πακέτου. Ωστόσο, οι κυβερνήσεις πρέπει να έχουν τη δυνατότητα διαμόρφωσης και προσαρμογής της εφαρμογής των νέων ηλεκτρονικών εργαλείων και τεχνικών με την πάροδο του χρόνου. Ιδίως, πρέπει να δώσουν προσοχή σε ενδεχόμενο υπερβολικό ή καταχρηστικό συγκεντρωτισμό των αγορών, στη μη σωστή χρήση ηλεκτρονικών δημοπρασιών και στην προτίμηση σε κλειστά συστήματα αγορών (π.χ. συμφωνίες πλαίσια) έναντι ανοιχτών συστημάτων. Οι πρακτικές αυτές μπορούν να ακυρώσουν τα οφέλη από την αύξηση της αποτελεσματικότητας.

Για τη βελτιστοποίηση των οφελών, τα κράτη μέλη πρέπει να θεσπίσουν εθνικά σχέδια που θα συμπληρώνονται με επιμέρους σχέδια, ιδίως για τους πιο ισχυρούς τους αγοραστές. Δεν ενδείκνυται ο καθορισμός ενιαίων στόχων και τρόπων για τη γενίκευση των ηλεκτρονικών δημοσίων συμβάσεων, αφού οι συνθήκες σε κάθε κράτος μέλος διαφέρουν σημαντικά. Η Επιτροπή θα υποστηρίξει τα κράτη μέλη στην εργασία αυτή, όπου ενδείκνυται, και θα διευκολύνει τη διάδοση και την ανταλλαγή πληροφοριών. Θα παρακολουθήσει επίσης τις εξελίξεις μέσω ενδεδειγμένων δεικτών με τη χρήση στοιχείων από τη βάση δεδομένων TED. Το δίκτυο δημοσίων συμβάσεων που θεσπίστηκε το 2003 στην Κοπεγχάγη μπορεί να προσφέρει ένα φόρουμ για τις ανταλλαγές μεταξύ των κρατών μελών.

Η αύξηση της αποτελεσματικότητας εξαρτάται επίσης από την αυτοματοποίηση ορισμένων ειδών συναλλαγών, όπως η έκδοση τιμολογίων, οι παραγγελίες και οι πληρωμές. Σήμερα, σε πρώιμη φάση, η εξέλιξή τους αναμένεται να επιταχυνθεί λόγω της τυποποίησης και της αυτοματοποίησης των οικονομικών και δημοσιονομικών συστημάτων. Ύστερα από εντολή της Επιτροπής, το CEN/ISSS αξιολόγησε απαιτήσεις προτύπων και βρίσκεται στο στάδιο οριστικοποίησης λεπτομερούς οδηγού για την εφαρμογή της οδηγίας 115/2001/ΕΚ για τα ηλεκτρονικά τιμολόγια. Επίσης, στο πλαίσιο του προγράμματος IDA εφαρμόζεται ένα σχέδιο για την ανάπτυξη συστημάτων XML για τις ηλεκτρονικές δημόσιες συμβάσεις, συμπεριλαμβανομένων της ηλεκτρονικής έκδοσης τιμολογίων και των ηλεκτρονικών παραγγελιών. Πρέπει να καταβληθούν προσπάθειες στον τομέα αυτό με σκοπό την επίτευξη διαλειτουργικών λύσεων.

Οι εθνικές πολιτικές δύσκολα θα μπορέσουν να εφαρμοστούν με την ενδεδειγμένη ποιότητα, χωρίς μια λεπτομερή εικόνα των αγορών δημοσίων συμβάσεων. Οι υπάρχουσες στατιστικές πληροφορίες είναι ως επί το πλείστον ατελείς και οι μηχανισμοί συλλογής στοιχείων δεν είναι καλά οργανωμένοι. Οι ηλεκτρονικές δημόσιες συμβάσεις προσφέρουν τη δυνατότητα διόρθωσης της κατάστασης. Η Επιτροπή θα κινητοποιήσει τη συμβουλευτική επιτροπή για τις δημόσιες συμβάσεις (ACPC) και την ομάδα εργασίας για στατιστικές πληροφορίες, ώστε να διερευνηθεί πλήρως η εισαγωγή νέων τεχνολογιών ηλεκτρονικών δημόσιων συμβάσεων.

Έως το τέλος του 2005 κάθε κράτος μέλος προετοιμάζει ένα εθνικό σχέδιο για την εισαγωγή των ηλεκτρονικών δημόσιων συμβάσεων που θα θέτει μετρήσιμους στόχους επίδοσης, λαμβάνοντας υπόψη τις ιδιαίτερες εθνικές ανάγκες Έως το τέλος του 2005 κάθε κράτος μέλος ενθαρρύνει την προετοιμασία παρόμοιων σχεδίων από μεμονωμένους εθνικούς αγοραστές και συντονίζει και παρακολουθεί την υλοποίησή τους Το 2005-2006 η Επιτροπή συνεχίζει να παρακολουθεί την εργασία για τα ηλεκτρονικά τιμολόγια που εκτελεί το CEN/ISSS και προτείνει τη συνέχιση των δραστηριοτήτων XML που είχαν αναληφθεί την περίοδο 2003-2004 για τα ηλεκτρονικά τιμολόγια και τις ηλεκτρονικές παραγγελίες στο πλαίσιο του IDABC Έως το τέλος του 2006 τα κράτη μέλη θεσπίζουν αποτελεσματικά ηλεκτρονικά συστήματα για τη συλλογή και την επεξεργασία στατιστικών στοιχείων για τις δημόσιες συμβάσεις |

- 2.2.2. Αύξηση της ανταγωνιστικότητα των αγορών δημοσίων συμβάσεων σε όλη την ΕΕ

Στις επιγραμμικές διαβουλεύσεις που είχε η Επιτροπή με τις επιχειρήσεις, η διαφάνεια εντοπίστηκε ως μια κύρια πτυχή της αυτοματοποίησης των δημοσίων συμβάσεων, όπως επίσης και η πίστη στο δίκαιη διεξαγωγή των διαδικασιών ανάθεσης. Τα ηλεκτρονικά μέσα παρέχουν περισσότερη διαφάνεια αφού επιτρέπουν την εύκολη και έγκαιρη διάδοση πληροφοριών σχετικά με συμβάσεις και μειώνουν τις δυνατότητες και τα κίνητρα απάτης. Μπορούν επίσης να βελτιώσουν την ποιότητα της διαχείρισης των κρατικών προμηθειών, συμπεριλαμβανομένης της παρακολούθησης και της λήψης αποφάσεων. Οι πρακτικές για τη διάδοση πληροφοριών σχετικά με συμβάσεις μπορεί να διαφέρουν μεταξύ των κρατών μελών όπως επίσης και οι απαιτήσεις σχετικά με τη δυνατότητα ανίχνευσης και ελέγχου των ενεργειών των ηλεκτρονικών συμβάσεων. Το δίκτυο για τις δημόσιες συμβάσεις μπορεί να διαδραματίσει ενεργό ρόλο στην ανταλλαγή πληροφοριών και πρακτικών για τα θέματα αυτά. Η Επιτροπή μπορεί να υποστηρίξει την ανάπτυξη συγκριτικής αξιολόγησης με σκοπό τη σύγκριση και τη μέτρηση των επιδόσεων.

Η πλειοψηφία των επιχειρήσεων θεωρεί ότι οι επιγραμμικές δημόσιες συμβάσεις απαιτούν μικρότερη προσπάθεια σε σχέση με τις παραδοσιακές διαδικασίες. Οι εθνικές διοικητικές διατάξεις και οι κατευθυντήριες γραμμές που ρυθμίζουν τις διαδικασίες για τις δημόσιες συμβάσεις έχουν διαμορφωθεί έχοντας υπόψη την επεξεργασία των λειτουργιών σε έντυπη μορφή. Τα ηλεκτρονικά μέσα παρέχουν νέες δυνατότητες για την εκλογίκευση των διαδικασιών και εξοικονόμηση χρόνου και χρήματος για τους προμηθευτές. Η επιτυχία εξαρτάται από το βαθμό μετάβασης από μη ηλεκτρονικές πρακτικές σε πλήρως επιγραμμικές υπηρεσίες. Αυτό απαιτεί την αναθεώρηση των υπηρεσιών που παρέχονται και την αναδιαμόρφωση των διαφόρων διαδικασιών.

Για τη γενίκευση των ηλεκτρονικών δημόσιων συμβάσεων είναι σημαντικό να ληφθούν όλα τα μέτρα για τη μείωση των ρυθμιστικών εμποδίων. Η τυποποίηση και η αναδιάρθρωση των επιχειρηματικών εγγράφων καθώς και η μεγαλύτερη ομοιομορφία των εγγράφων υποβολής προσφορών θα βοηθήσουν στην αυτοματοποίηση ορισμένων τυπικών διαδικασιών αγοράς και θα επιτρέψουν και στις δύο πλευρές να επικεντρωθούν στην ουσία της αγοράς.

Ένα τυπικό παράδειγμα γραφειοκρατίας αφορά τα διάφορα πιστοποιητικά και επιχειρηματικά έγγραφα που απαιτούνται. Αυτά σπανίως είναι διαθέσιμα σε ηλεκτρονική μορφή. Επίσης, πρέπει να μπορούν να χρησιμοποιηθούν και να γίνονται αποδεκτά διασυνοριακά. Η Επιτροπή και τα κράτη μέλη πρέπει να αναλύσουν και να συγκρίνουν τα αποτελέσματα που επιτυγχάνονται στον τομέα αυτό σε εθνικό επίπεδο, στο πλαίσιο του ACPC, με σκοπό να συμφωνήσουν στις αρχές του 2006 σε ένα κοινό σύνολο ηλεκτρονικών πιστοποιητικών, τουλάχιστον για ορισμένα από τα έγγραφα που ζητούνται πιο συχνά. Οι ηλεκτρονικές δημόσιες συμβάσεις θα αποτελέσουν μια εξαιρετική βάση δοκιμών για την ανάπτυξη των υπηρεσιών ηλεκτρονικής διακυβέρνησης. Η Επιτροπή θα προτείνει αυτόν τον τρόπο δράσης στα κράτη μέλη.

Η χρήση ηλεκτρονικών καταλόγων αποτελεί ένα άλλο σημαντικό θέμα. Η ανάπτυξή τους είναι σημαντική, ιδίως για τη συμμετοχή μικρών και μεσαίων επιχειρήσεων (ΜΜΕ) στις δημόσιες προμήθειες. Οι σημερινές αιτήσεις επιτρέπουν στις εταιρείες να παρουσιάσουν τα προϊόντα και τις υπηρεσίες τους σε συμβαλλόμενους φορείς, σε εύλογο κόστος και χρόνο και με εφικτή προσπάθεια. Η έλλειψη ενιαίων προδιαγραφών και προτύπων για τους ηλεκτρονικούς καταλόγους σημαίνει ότι υπάρχει κίνδυνος οι εφαρμογές πληροφορικής στην αγορά να μην ανταποκρίνονται στις απαιτήσεις του δημόσιου τομέα. Η εργασία για την προετοιμασία προτύπων πλαισίου για την καταλογοποίηση βρίσκεται σε εξέλιξη, στο πλαίσιο ειδικής ομάδας εργασίας του CEN/ISSS. Με βάση το σχέδιο για τις λειτουργικές προδιαγραφές του IDA, μπορεί να μελετηθεί και να δοκιμαστεί περαιτέρω η χρήση ηλεκτρονικών καταλόγων σε δυναμικά συστήματα αγορών και σε συμφωνίες πλαίσια για ηλεκτρονικές δημόσιες συμβάσεις.

Τέλος, οι επιχειρήσεις αναμένουν ότι οι ηλεκτρονικές δημόσιες συμβάσεις θα αυξήσουν τις ευκαιρίες σύναψης σύμβασης, θα διευκολύνουν τη διασυνοριακή πρόσβαση σε αγορές και θα καταστήσουν τις διαδικασίες των δημόσιων συμβάσεων ταχύτερες και φθηνότερες. Οι ηλεκτρονικές δημόσιες συμβάσεις παρουσιάζουν μεγάλη δυναμική για τις ΜΜΕ. Για την ενθάρρυνση των ΜΜΕ που ενδιαφέρονται να συμμετάσχουν σε δημόσιες συμβάσεις, τα κράτη μέλη έχουν κάθε συμφέρον να προωθήσουν πρότυπα συστήματα ηλεκτρονικών δημόσιων συμβάσεων που θα βασίζονται σε υφιστάμενες και απλές τεχνολογίες και να διαμορφώσουν τις ευκαιρίες σύναψης σύμβασης κατά τρόπο που να μην αποκλείονται οι ΜΜΕ.

2ο εξάμηνο του 2005 η Επιτροπή εξετάζει πρόταση σχετικά με τις υπηρεσίες για την ηλεκτρονική υποβολή επιχειρηματικών πληροφοριών και πιστοποιητικών σε δημόσιες συμβάσεις, για υλοποίηση στο πλαίσιο του προγράμματος IDABC Το 2005-2006 τα κράτη μέλη και η Επιτροπή συμφωνούν σε ένα κοινό σύνολο ηλεκτρονικών πιστοποιητικών που ζητούνται συχνά, για χρήση σε διαδικασίες ηλεκτρονικών δημόσιων συμβάσεων Το 2005 η Επιτροπή προτείνει την έναρξη μελέτης για τους ηλεκτρονικούς καταλόγους σε δυναμικά συστήματα αγορών και σε ηλεκτρονικές συμφωνίες πλαίσιο, με βάση την εργασία του CEN/ISSS στο πλαίσιο του προγράμματος IDABC Το 2005 το δίκτυο για τις δημόσιες συμβάσεις ξεκινά μια εργασία συγκριτικής αξιολόγησης για τη διαφάνεια, το λογιστικό έλεγχο και την παρακολούθηση των συστημάτων ηλεκτρονικών δημοσίων συμβάσεων Το 2006 το δίκτυο για τις δημόσιες συμβάσεις διοργανώνει εργαστήρια για την προώθηση ανταλλαγών σχετικά με την τυποποίηση των εγγράφων υποβολής προσφορών 2005-2007 τα κράτη μέλη διοργανώνουν και υποστηρίζουν εκστρατείες ευαισθητοποίησης και προγράμματα κατάρτισης που στοχεύουν στις ΜΜΕ σε εθνικό και περιφερειακό επίπεδο |

- 2.3. Εργασίες για τη δημιουργία ενός διεθνούς πλαισίου για τις ηλεκτρονικές δημόσιες συμβάσεις

Ενώ οι ηλεκτρονικές δημόσιες συμβάσεις αναπτύσσονται παγκόσμια, οι υφιστάμενες διεθνείς συμφωνίες δεν ρυθμίζουν τη χρήση τους. Οι νομικές και τεχνικές επιλογές στα συστήματα ηλεκτρονικών δημόσιων συμβάσεων μπορούν να μειώσουν τις δυνατότητες συμμετοχής για επιχειρήσεις της ΕΕ σε τρίτες χώρες, όπως επίσης και να περιορίσουν την πρόσβαση προμηθευτών από τρίτες χώρες στην αγορά της ΕΕ. Η Επιτροπή θα παρακολουθεί τις εξελίξεις ώστε να εξασφαλιστεί ότι η εφαρμογή του νέου καθεστώτος της ΕΕ για τις δημόσιες συμβάσεις θα σέβεται πλήρως τις διεθνείς υποχρεώσεις της Ένωσης ενώ ταυτόχρονα θα αναλάβει πρωτοβουλίες για την προσαρμογή των διεθνών κανόνων. Επίσης, θα ακολουθήσει πιστά τις υφιστάμενες και τις μελλοντικές διεθνείς πρωτοβουλίες τυποποίησης.

Η Επιτροπή θα εξετάσει επίσης κάθε αναγκαία προσαρμογή και την εφαρμοσιμότητα των ηλεκτρονικών δημόσιων συμβάσεων στο πλαίσιο των μηχανισμών εξωτερικής βοήθειας της ΕΕ. Συνεργάζεται ήδη στενά με διεθνείς φορείς, όπως η Διεθνής Τράπεζα, για να εξασφαλιστεί ότι αγορές που χρηματοδοτούνται από τους φορείς αυτούς σε τρίτες χώρες δεν παρεμποδίζουν τους προμηθευτές της ΕΕ. Τέλος, θα λάβει όλα τα απαραίτητα μέτρα με στόχο την ανταλλαγή των εμπειριών και των επιτευγμάτων της ΕΕ με τις αναπτυσσόμενες χώρες.

Το 2005 Η Επιτροπή θα επιδιώξει διαβουλεύσεις για την αναθεώρηση της συμφωνίας για τις δημόσιες συμβάσεις (ΣΔΣ) Το 2007 Η Επιτροπή αναλαμβάνει πρωτοβουλίες στο πλαίσιο της ΣΔΣ για να προχωρήσει η χρήση μιας ενιαίας και κοινής ονοματολογίας για την ταξινόμηση των αγαθών και υπηρεσιών των δημόσιων συμβάσεων Το 2005-2007 Η Επιτροπή προωθεί τις δραστηριότητες των διεθνών φορέων και οργάνων τυποποίησης και συνεργάζεται μαζί τους για την αποφυγή τεχνολογικών διαλειτουργικών εμποδίων σε διεθνές επίπεδο Το 2005-2007 Η Επιτροπή συνεργάζεται με το δίκτυο πολυμερών τραπεζών ανάπτυξης (ΠΤΑ) με σκοπό το συντονισμό της τεχνικής υποστήριξης προς τρίτες χώρες και την υποστήριξη της αναδιοργάνωσης και μηχανοργάνωσης των συστημάτων τους δημόσιων συμβάσεων Το 2005 Η Επιτροπή εξετάζει κάθε αναγκαία προσαρμογή και την εφαρμοσιμότητα των ηλεκτρονικών δημόσιων συμβάσεων στο πλαίσιο των μηχανισμών εξωτερικής βοήθειας της ΕΕ |

- 3. ΥΛΟΠΟΙΗΣΗ ΚΑΙ ΠΑΡΑΚΟΛΟΥΘΗΣΗ ΤΟΥ ΣΧΕΔΙΟΥ ΔΡΑΣΗΣ ΓΙΑ ΤΙΣ ΔΗΜΟΣΙΕΣ ΣΥΜΒΑΣΕΙΣ

Μακροπρόθεσμα, η μηχανοργάνωση των πρακτικών των δημοσίων συμβάσεων θα επιδράσει στον τρόπο οργάνωσης των εθνικών δημόσιων αγορών. Η επιτυχής εφαρμογή των ηλεκτρονικών δημόσιων συμβάσεων απαιτεί ίσως την αλλαγή των διοικητικών πρακτικών, όχι μόνο αυτών που συνδέονται άμεσα με τη διαδικασία προμηθειών αλλά και αυτών που συνδέονται με αυτήν έμμεσα, όπως των δημοσιονομικών επισκοπήσεων. Όσο πιο γρήγορα εφαρμοστούν οι μεταρρυθμίσεις αυτές τόσο το καλύτερο για τους πολίτες και τις επιχειρήσεις της Ευρώπης. Η Επιτροπή θεωρεί ότι τα μέτρα του σχεδίου δράσης παρέχουν τον καλύτερο δυνατό συνδυασμό για την πλήρη αξιοποίηση των δυνητικών οφελών από τη σύναψη δημοσίων συμβάσεων επί γραμμής, ενώ ελαχιστοποιούνται οι κίνδυνοι. Οι υποψήφιες χώρες θα συμμετέχουν στενά στην εφαρμογή του σχεδίου δράσης.

Η Επιτροπή, επικουρούμενη από τη συμβουλευτική επιτροπή για τις δημόσιες συμβάσεις θα παρακολουθεί τη συνολική πρόοδο. Έως το τέλος του 2007, η Επιτροπή θα επισκοπήσει την κατάσταση και θα υποβάλει έκθεση σχετικά με τα αποτελέσματα. Ανά πάσα στιγμή, εάν χρειάζεται, θα προτείνει διορθωτικές ενέργειες ή πρόσθετα μέτρα.

LEGISLATIVE FINANCIAL STATEMENT

Policy area(s): Internal Market Activit(y/ies): IDABC Programme, Standardisation, Publications |

TITLE OF ACTION: ACTION PLAN FOR THE IMPLEMENTATION OF THE LEGAL FRAMEWORK FOR ELECTRONIC PUBLIC PROCUREMENT |

1. BUDGET LINES

1.1. Budget lines (operational lines and related technical and administrative assistance lines (ex- B. A lines)) including headings.

The administrative and operational expenditure form part of and are covered by, the existing budget lines and programmes and do not lead to the commitment of supplementary credits with regard to official Commission financial programming.

MARKT

12.0201 Implementation and development of the Internal Market

OPOCE

260201 Procedures for awarding and advertising public supply, works and services contracts

ENTR

020403 Standardisation and approximation of legislation

02020401 Pan-European eGovernment services to public administrations, enterprises and citizens (IDAbC)

02010405 Pan-European eGovernment services to public administrations, business and citizens (IDABC) - Administrative expenditure

1.2. Duration of the action and of the financial impact:

2005-2007

1.3. Budgetary characteristics ( add rows if necessary) :

Budget line | Type of expenditure | New | EFTA contribution | Contributions from applicant countries | Heading in financial perspective |

120201 | Non-comp | Diff[1] | NO | YES | NO | No [3] |

020403 | Non-comp | Diff | NO | NO | NO | No [3] |

260201 | Non-comp | Diff | NO | NO | NO | No [3] |

02020401 | Non-comp | Diff | No | YES | NO | No [3] |

02010405 | Non-comp | Non-Diff | No | YES | NO | No [3] |

2. SUMMARY OF RESOURCES

2.1. Financial Resources

2.1.1. Summary of commitment appropriations (CA) and payment appropriations (PA)

EUR million (to 3 decimal places)

Expenditure type | Section no. | Year n (2005) | n + 1 | n + 2 | n + 3 | n + 4 | n + 5 and later | Total |

Operational expenditure[8] |

Commitment Appropriations (CA)[9] | 8.1 | a | 1,15 | 1,35 | 0,705 | 3,205 |

Payment Appropriations (PA) | b | 0,855 | 0,875 | 0,875 | 0,6 | 3,205 |

Administrative expenditure within reference amount[10] |

Technical & administrative assistance (NDA) | 8.2.4 | c | 0,080 | 0,080 | 0,080 | 0,240 |

TOTAL REFERENCE AMOUNT |

Commitment Appropriations | a+c | 1,23 | 1,43 | 0,785 | 3,445 |

Payment Appropriations | b+c | 0,935 | 0,955 | 0,955 | 0,6 | 3,445 |

Administrative expenditure not included in reference amount[11] The needs for human and administrative resources shall be covered within the allocation granted to the managing DG in the framework of the annual allocation procedure |

Human resources and associated expenditure (NDA) | 8.2.5 | d | 0,594 | 0,594 | 0,594 | 1,782 |

Administrative costs, other than human resources and associated costs, not included in reference amount (NDA) | 8.2.6 | e | 0,109 | 0,109 | 0,109 | 0,327 |

Total indicative financial cost of intervention

TOTAL CA including cost of Human Resources | a+c+d+e | 1,933 | 2,133 | 1,488 | 5,554 |

TOTAL PA including cost of Human Resources | b+c+d+e | 1,638 | 1,658 | 1,658 | 0,6 | 5,554 |

2.1.2. Compatibility with Financial Programming

X Proposal is compatible with existing financial programming for 2005 and 2006.Pour l'année 2007, la proposition est conforme au nouveau cadre des perspectives financières 2007-2013, voir la Communication [COM(2004)101] de la Commission de février 2004.

( Proposal will entail reprogramming of the relevant heading in the financial perspective.

( Proposal may require application of the provisions of the Interinstitutional Agreement[12] (i.e. flexibility instrument or revision of the financial perspective).

2.1.3. Financial impact on Revenue

X Proposal has no financial implications on revenue

( Proposal has financial impact – the effect on revenue is as follows:

3. CHARACTERISTICS AND OBJECTIVES

Details of the context of the proposal are required in the Explanatory Memorandum. This section of the Legislative Financial Statement should include the following specific complementary information:

3.1. Need to be met in the short or long term

On 30 April 2004, the European Parliament and the Council have adopted Directives 2004/17/EC and 2004/18/EC as part of the legislative package of Procurement Directives. These Directives provide for the first time a coherent framework for conducting procurement electronically in an open, transparent and non-discriminatory way, establish rules for tendering electronically and fix the conditions for modern purchasing techniques based on electronic means of communication.

However, the move towards using electronic means in the procurement process is not without risks. Incorrect application of the new EU rules and discriminatory technical solutions and practices could fragment the Internal Market and increase the risk of inefficiencies and bad governance. Implementing the new EU provisions on electronic public procurement correctly and as quickly as possible will determine Europe’s capacity to keep open the markets for electronic public procurement and contribute to achieving the Lisbon objectives.

3.2. Value-added of Community involvement and coherence of the proposal with other financial instruments and possible synergy

The transformation of public procurement from procedures carried out on paper to electronic procedures is a complex operation which requires action and decisions at many levels beyond the simple transposition of the new rules by Member States. Organisational, technical and institutional issues should be addressed by governments in order to re-engineer existing processes for tendering and purchasing, and to exploit the available ICT solutions and tools. Adoption of the EU legal framework for the use of electronic means in the public procurement process was a first significant step in order to remove legal uncertainties and to establish the required safeguards for open, transparent and non-discriminatory public procurement using electronic means.

Use of electronic means should guarantee in practice that any business in Europe with a PC and internet connection can participate in a public purchase conducted electronically. Besides ensuring compliance with the legal framework, Community involvement is intended to provide guidance and impetus to Member States’ efforts and coordination. Through the Action Plan, it addresses risks and problems in particular in the following areas: legal environment; technical environment; administrative and organisational processes; businesses’ access to public procurement markets; knowledge-building, skills and awareness.

In doing so, Community action in relation to e-procurement may be expected to provide a coherent framework for introducing e-government services more generally and sustain convergence of RTD efforts in this field. Eventually, use of e-procurement at national, regional and local level in the Member States may also contribute to more efficient management of Community structural funds.

3.3. Objectives, expected results and related indicators of the proposal in the context of the ABM framework

To achieve generalised use of for electronic public procurement by 2010, the Commission proposes an Action Plan for a functioning Internal Market and good governance in electronic public procurement. The Action Plan shall assist Member States and facilitate implementation of the relevant provisions of the Directives correctly and in time, in particular with the aim:

- To prevent fragmentation, e.g. the emergence of new ‘e-barriers’ in EU public procurement markets;

- To provide the conditions for ensuring good governance and greater efficiency of public procurement markets and

- To work towards an international framework for electronic public procurement.

The Commission assisted by the Advisory Committee for Public Contracts will monitor overall progress in implementing the Action Plan. By the end of 2007, the Commission will review the situation and report on the results achieved. This assessment will concentrate on the progress achieved on the legal front, the development of the necessary infrastructures for carrying procurement electronically, the use of electronic means and progress achieved in implementing the Action Plan. An assessment of economic impacts would be rather premature as experience shows that benefits from such reforms take longer to materialise. The Commission will use the following indicators to monitor progress:

- Indicators for the implementation of the legal framework: Proper alignment of national legislations to the legislative package, e.g. transposition of all provisions on electronic public procurement in each Member State; implementation of the directives in due time; number of legal actions for failure in transposing into national legislation; date of transposition of the directives into national legislation.

- Indicators for use of electronic means in public procurement process: General development of electronic procurement across the Union, e.g. share of notices dispatched electronically by contracting authorities; share of tender documents accessible electronically; number and volume of dynamic purchasing systems; share of calls for tender using electronic auctions; share of cross-border procurement. And increased transparency and compliance in public procurement activities

- Economic indicators: statistical information is already being collected on public procurement markets; this information will be progressively extended to cover electronic means such as the share of central purchasing and evolution of dynamic purchasing systems. The Action Plan envisages improvements to collection and processing of procurement data at both, national and Community level.

To implement the Action Plan on e-procurement, the Commission intends to carry out a substantial number of actions, among which an Interpretative Communication on electronic public procurement and a Commission Regulation establishing standard forms for the publication of notices. In this context, the Commission will table proposals and take the appropriate initiatives according to the time-table set out in the Action Plan. It will provide the necessary legal support and assistance to the Member States for the transposition of the public procurement directives and monitor the application of Community law as well as organise meetings of the relevant committees, in particular, the Public Procurement Advisory Committee and the Working Group on e-procurement; it will also propose continuation of the activities of the e-procurement workshop managed under the IDA programme. In addition, meetings with Member States will be organised within the Statistics working group to improve data collection and explore solutions to automate it in view of the end-2006 deadline laid down in the e-procurement Action Plan. Finally, the Commission will participate actively in international fora and provide adequate input to international standardisation fora, most particularly on interoperability issues.

Commission output will be surveyed in terms of timely delivery and content of outputs; the completion of studies on time; compliance cost indicators for public procurement rules; appropriate impact assessments where applicable and the degree of acceptance from stakeholders. The quality of economic indicators will be judged by the quantity of reliable data available, and the fulfilment of EU statistical obligations.

3.4. Method of Implementation (indicative)

Show below the method(s)[13] chosen for the implementation of the action.

X Centralised Management

X Directly by the Commission

ٱ Indirectly by delegation to:

ٱ Executive Agencies

ٱ Bodies set up by the Communities as referred to in art. 185 of the Financial Regulation

ٱ National public-sector bodies/bodies with public-service mission

ٱ Shared or decentralised management

ٱ With Member states

ٱ With Third countries

ٱ Joint management with international organisations (please specify)

Relevant comments:

4. MONITORING AND EVALUATION

4.1. Monitoring system

4.2. Evaluation

4.2.1. Ex-ante evaluation

Extended impact assessment

4.2.2. Measures taken following an intermediate/ex-post evaluation (lessons learned from similar experiences in the past)

Not relevant

4.2.3. Terms and frequency of future evaluation

Review by the Commission and Advisory Committee for Public Contracts in 2007; if necessary, additional evaluation exercises will be considered.

[1] SEC (2004)1639, Εκτεταμένη αξιολόγηση αντικτύπου για σχέδιο δράσης σχετικά με τις ηλεκτρονικές δημόσιες συμβάσεις, έγγραφο εργασίας του προσωπικού της Επιτροπής

[2] «Tenders Electronic Daily», ο επίσημος ιστοτόπος της ΕΕ στον οποίο δημοσιεύονται όλες οι προκηρύξεις που καλύπτονται από τις οδηγίες για τις δημόσιες συμβάσεις.

[3] Πρόγραμμα «Ανταλλαγή δεδομένων μεταξύ των διοικητικών υπηρεσιών»

[4] Σύμφωνα με την οδηγία 1999/93/ΕΚ, έχουν δημοσιευθεί τεχνικά πρότυπα στο πλαίσιο του ETSI ESI και του εργαστηρίου για τις ηλεκτρονικές υπογραφές του CEN/ISSS.

[5] Για λεπτομερή ανάλυση βλ. «The legal and market aspects of electronic signatures, Study for the European Commission, Interdisciplinary Centre for Law and Information Technology» CUL, Λουβένη, Οκτώβριος. 2003.

[6] Το Ευρωπαϊκό Κοινοβούλιο και το Συμβούλιο εξέδωσαν στις 21 Απριλίου 2004 την απόφαση 2004/387/ΕΚ για τη θέσπιση του νέου προγράμματος IDABC. Αξιοποιώντας τα επιτεύγματα του προηγούμενου προγράμματος IDA, στόχος του είναι ο εντοπισμός, η υποστήριξη και η προώθηση της ανάπτυξης διαλειτουργικών πανευρωπαϊκών υπηρεσιών ηλεκτρονικής διακυβέρνησης από το 2005.

[7] Ευρωπαϊκό Κέντρο Τυποποίησης /Εργαστήριο για τα συστήματα τυποποίησης της κοινωνίας της πληροφορίας

[8] Expenditure that does not fall under Chapter xx 01 of the Title xx concerned.

[9] Investments by the Publications Office should over time considerably reduce expenditure for publications in the Official Journal.

[10] Expenditure within article xx 01 04 of Title xx.

[11] Expenditure within chapter xx 01 other than articles xx 01 04 or xx 01 05.

[12] See points 19 and 24 of the Interinstitutional agreement.

[13] If more than one method is indicated please provide additional details in the "Relevant comments" section of this point